CELEX: 32022D0442
Language: hr
Date: 2022-02-21 00:00:00
Title: Odluka Vijeća (EU) 2022/442 od 21. veljače 2022. o odobravanju otvaranja pregovora s Islandom, Kraljevinom Norveškom, Švicarskom Konfederacijom i Kneževinom Lihtenštajnom s ciljem sklapanja sporazumâ između Europske unije i tih zemalja o dodatnim pravilima u vezi s Instrumentom za financijsku potporu u području upravljanja granicama i vizne politike, u okviru Fonda za integrirano upravljanje granicama

18.3.2022   
               
               
                  HR
               
               
                  Službeni list Europske unije
               
               
                  L 90/116
               
            
         ODLUKA VIJEĆA (EU) 2022/442
         od 21. veljače 2022.
         o odobravanju otvaranja pregovora s Islandom, Kraljevinom Norveškom, Švicarskom Konfederacijom i Kneževinom Lihtenštajnom s ciljem sklapanja sporazumâ između Europske unije i tih zemalja o dodatnim pravilima u vezi s Instrumentom za financijsku potporu u području upravljanja granicama i vizne politike, u okviru Fonda za integrirano upravljanje granicama
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 77. stavak 2. i članak 79. stavak 2. točku (d) u vezi s člankom 218. stavcima 3. i 4.,
         uzimajući u obzir preporuku Europske komisije,
         budući da:
         
                     (1)
                  
                  
                     Uredba (EU) 2021/1148 Europskog parlamenta i Vijeća (1) kojom je uspostavljen, u okviru Fonda za integrirano upravljanje granicama, Instrument za financijsku potporu u području upravljanja granicama i vizne politike za razdoblje 2021.–2027. donesena je 7. srpnja 2021.
                  
               
                     (2)
                  
                  
                     Cilj je Uredbe (EU) 2021/1148 pružiti okvir za iskazivanje solidarnosti financiranjem pomoći za one države članice i zemlje koje primjenjuju odredbe schengenske pravne stečevine o vanjskim granicama. Ona predstavlja razvoj odredaba schengenske pravne stečevine u kojem sudjeluju pridružene zemlje.
                  
               
                     (3)
                  
                  
                     Uredba (EU) 2021/1148 predstavlja daljnji razvoj schengenske pravne stečevine, a Danska je, u skladu s člankom 4. Protokola br. 22 o stajalištu Danske, priloženog Ugovoru o Europskoj uniji i Ugovoru o funkcioniranju Europske unije, odlučila tu uredbu provesti u svojem nacionalnom pravu. U skladu s člancima 1. i 2. Protokola br. 22 Danska ne sudjeluje u donošenju ove Odluke te ona za nju nije obvezujuća niti se na nju primjenjuje.
                  
               
                     (4)
                  
                  
                     Ova Odluka predstavlja razvoj odredaba schengenske pravne stečevine u kojima Irska ne sudjeluje, u skladu s Odlukom Vijeća 2002/192/EZ (2). Irska stoga ne sudjeluje u donošenju ove Odluke te ona za nju nije obvezujuća niti se na nju primjenjuje.
                  
               
                     (5)
                  
                  
                     Island, Kraljevina Norveška, Švicarska Konfederacija i Kneževina Lihtenštajn priopćili su, svaka od tih zemalja za sebe, 1. rujna 2021., 17. prosinca 2021., 11. kolovoza 2021. i 18. kolovoza 2021. svoju odluku da prihvate sadržaj Instrumenta za financijsku potporu u području upravljanja granicama i vizne politike uspostavljenog Uredbom (EU) 2021/1148 i da ga provedu u svojem unutarnjem pravnom poretku.
                  
               
                     (6)
                  
                  
                     S obzirom na članak 7. stavak 6. Uredbe (EU) 2021/1148 trebalo bi stoga otvoriti pregovore s ciljem sklapanja međunarodnih sporazuma s Islandom, Kraljevinom Norveškom, Švicarskom Konfederacijom i Kneževinom Lihtenštajnom o dodatnim pravilima o provedbi Uredbe (EU) 2021/1148 od strane svake od tih zemalja,
                  
               DONIJELO JE OVU ODLUKU:
         
            Članak 1.
            
               1.   Komisiju se ovlašćuje za otvaranje pregovora o sporazumima s Islandom, Kraljevinom Norveškom, Švicarskom Konfederacijom i Kneževinom Lihtenštajnom o dodatnim pravilima o provedbi Uredbe (EU) 2021/1148 od strane tih zemalja.
            
            
               2.   Pregovori se vode na temelju pregovaračkih smjernica Vijeća koje su navedene u dodatku ovoj Odluci.
            
         
         
            Članak 2.
            Pregovori se vode uz savjetovanje sa savjetnicima za pravosuđe i unutarnje poslove koji su pripremno tijelo određeno kao poseban odbor u smislu članka 218. stavka 4. Ugovora o funkcioniranju Europske unije.
         
         
            Članak 3.
            Ova je Odluka upućena Komisiji.
         
         
            Sastavljeno u Bruxellesu 21. veljače 2022.
            
               
                  Za Vijeće
               
               
                  Predsjednik
               
               J. DENORMANDIE
            
         
         
            (1)  Uredba (EU) 2021/1148 Europskog parlamenta i Vijeća od 7. srpnja 2021. o uspostavi, u okviru Fonda za integrirano upravljanje granicama, Instrumenta za financijsku potporu u području upravljanja granicama i vizne politike (SL L 251, 15.7.2021., str. 48.).
         
            (2)  Odluka Vijeća 2002/192/EZ od 28. veljače 2002. o zahtjevu Irske za sudjelovanje u pojedinim odredbama schengenske pravne stečevine (SL L 64, 7.3.2002., str. 20.).